पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. ट्रेन में बैठने के लिए जगह नहीं मिलने पर तीन यात्रियों ने मिलकर एक यात्री से मारपीट कर उसे लहूलुहान कर दिया। जख्मी यात्री को मेयो अस्पताल भेजा गया है। शाम 4:30 की घटना रेलवे पुलिस ने रात 9 बजे दर्ज के बाद एनसी का मामला दर्ज किया है।
जख्मी यात्री पूजनवीर सिंह परिहार (26) निवासी काशीपुर उत्तरांचल है। वह अपने परिवार के साथ ट्रेन क्रमांक 12723 एपी एक्सप्रेस से आगरा के लिए जनरल डिब्बे में बैठ कर जा रहा था। नीचे की सीट पर बीबी बच्चे व ऊपर की सीट पर खुद पूजन बैठा था। इस बीच गाड़ी नागपुर स्टेशन पर शाम 4:30 बजे रुकी थी। ऐसे में दिल्ली जाने के लिए नागपुर से आरोपी सलमान खान कलवा खान (18), इफ्तिखार अली महमूद खान (18) दोनों उत्तर प्रदेश निवासी व फारूख खान कामित खान निवासी मोमीनपुरा उसी डिब्बे में चढ़े। जगह नहीं रहने पर उन्होंने पूजन के पास खाली जगह पर बैठने की बात कही।
लेकिन पूजन ने कोई और बैठा होने की बात कहकर बैठने नहीं दिया। ऐसे में दोनों में विवाद हो गया। बात मारपीट तक पहुंच गई। तीनों आरोपियों ने मिलकर फरियादी को धक्का दिया। जिससे बर्थ के ऊपर लगा पंखा फरियादी के सिर पर लगा। लहूलुहान फरियादी नीचे गिर गया। घटना की जानकारी मिलते ही जीआरपी जख्मी को अस्पताल लेकर गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn